OpenLLM-France/wikimedia huggingface dataset:
# Anezka tren

Anezka trena guztiz automatikoki distantzia motzak lotzen dituen burdinbide garraioa da. Aireportuetan aurkitzen dira gehienbat. People mover ingelesezko izena orokorra da eta besteak barne errailbakarrei edo Maglevari dagokie.
Sare nagusiko geltoki batetik beste geltokira joan-etorrian dabiltzan anezka trenak badira. Abiadura Handiko Trenen kasuan, geltoki nagusia hiritik kanpo egonagatik, anezka zerbitzua ezartzen da hiriguneko geltokiraino. Zerbitzu bertsua izaten da hirigunetik gehienetan kanpoaldean kokatua dagoen aireporturaino.
Euskal Herrian Bilboko metroko Santurtziko geltokitik Mamarigako geltokira doan Mamarigako anezka dago.

## Kanpo estekak

* Datuak: Q639030
* Multimedia: People movers / Q639030
# Anexión a Vizcaya

Anexión a Vizcaya Kantabriako alderdi politiko bat da, 2010eko abuztuaren 18an sortua. Castro Urdiales udalerrira mugatzen da. Bere helburu nagusien artean daude kantabriar eta bizkaitar kulturak sustatzea, Bizkaiarekin lotura sozio-ekonomikoak sortzea eta herriari zerbitzu berriak eskaintzea.
2011ko udal hauteskundeetatik zinegotzi bat du Castro Urdialesko Udalean. PPrekin eta PRCrekin batera, hiruko gobernua osatzen du udalean.

## Erreferentziak

* 1 2 3 (Gaztelaniaz) «Anexión a Vizcaya, nueva formación política en Castro Urdiales» Muchocastro.com (Noiz kontsultatua: 2011-05-09).
* ↑ (Gaztelaniaz) «Resultados Castro-Urdiales» El Mundo (Noiz kontsultatua: 2011-05-26).

## Kanpo estekak

* (Gaztelaniaz) Alderdiaren webgune ofiziala
* Datuak: Q12253544
# Anezka (argipena)

Anezka, jatorrian, irazkiaren gainetik eta azpitik haria daraman ehungintzako tresna da, alde batetik bestera joan-etorri lasterrak egiten dituena. Hasieran, anezkak alde batetik bestera eskuz bidaltzen ziren. Hala ere, 1733an John Kay britainiarrak anezka hegalaria zuen ehundegia asmatu zuen. Anezka honekin zapi zabalak lasterrago ehun zitezkeen eta ehundegi makinen garapena sinpletu zuen; halaxe, Industria Iraultza bultzatu zuen.

## Egungo adierak

Egun, anezka bi punturen artean joan-etorriak egiten dituen garraiobidea da:
* Anezka trena edo trenbide anezka: sare nagusiko geltoki batetik bestera joan-etorrian dabilen trena. Abiadura handiko trenen kasuan, geltoki nagusia hiritik kanpo dagoenean, anezka trenaren zerbitzua ezartzen da hiriguneko geltokiraino. Zerbitzu bertsua izaten da hirigunetik kanpo kokatutako aireportuetaraino.
* Espazio anezka: espazio edo kosmoseko bi puntuen arteko aldizkako garraioa egiten duten espazio ontziak dira, oro har bi egoitza espazialen edo planeta baten eta bere orbitan dagoen egoitza espazialaren arteko joan-etorriak egiteko. AEBek eraiki zituen lehen aldiz 1980ko hamarkadan lanean hasi zirelarik nahiz eta lehen orbitaratzea 1981-ko apirilaren 12ean burutu zen Columbia anezkekin. Berrerabilgarriak direnez oro har misio anitz bete ahal izateko diseinatzen dira beraz garraio misioez gain beste zenbait ere egiten dituzte hala nola: aldi baterako egoitza espazial lana egin, astronauta edo objektuen berreskuratzea, matxuraturik dauden sateliteen konponketa...

## Ikus, gainera

* Mamarigako anezka
# Anetoko glaziarra

Anetoko glaziarra (gaztelaniaz Glaciar del Aneto) Pirinioetako glaziarrik handiena da. Benasquen kokaturik, 90 hektarea eta, gehienez, 50 metroko lodiera du. Amaieran duen morrena oso zaila egiten du bertara udaberrian edo udazkenean igo eta, egun, ez ditu duela zenbait mende zituen arrakala arriskutsuak. Oso egoera txarrean dago eta litekeena da bitan zatitzea. Bere urak Ésera ibaira doaz.

## Erreferentziak

* ↑ Los glaciares pirenaícos

## Kanpo estekak

* Datuak: Q3108356
* Multimedia: Aneto glacier / Q3108356
# Aneurin Bevan

Aneurin Bevan edo Nye Bevan (Tredegar, Monmouthshire, 1897ko azaroaren 15a –Chesham, Buckinghamshire, Ingalaterra, 1960ko uztailaren 6a) politikari galestar ezaguna izan zen, Erresuma Batuko Alderdi Laboristakoa, XX. mendeko erdialdean bere alderdian kide nabarmena eta Osasun Ministroa izan zena (1945-1951), National Health Service zerbitzu publikoaren sorrera (1948) bultzatu egin zuena.

## Ikus, gainera

* Galestar ezagunen zerrenda

## Kanpo estekak

* (Ingelesez) Aneurin Bevan and the foundation of the NHS
* Datuak: Q325403
* Multimedia: Aneurin Bevan / Q325403
# Anexio

Anexioa herrialde edo beste entitate politiko batek lurralde bat bereganatzea da. Kolonizazioan ez bezala, anexioak ez dira justifikatzen arrazoi ekonomiko, erlijioso edo ideologikoengatik, baizik eta bertako populazioen asimilazioan. Historian ohikoak izan dira burututako anexioak eta maiz indarkeriaz burutu eta gerra bat sorrarazi dute.

## Ikus, gainera

* Okupazio (militarra)

## Kanpo estekak

* Datuak: Q194465
* Multimedia: Annexation / Q194465
# Akodon tartareus

Akodon tartareus Akodon generoko animalia da. Karraskarien barruko Cricetidae familian sailkatuta dago.

## Ikus, gainera

* Akodon
* Cricetidae
# Anomochilus

Anomochilus sugeen barruko Anomochilidae familiako genero bakarra da. Malaysian eta Indonesian bizi dira.

## Espezieak

* Anomochilus leonardi Smith, 1940
* Anomochilus monticola Das, Lakim, Lim & Hui, 2008
* Anomochilus weberi (Lidth de Jeude, 1890)

## Kanpo estekak

* Datuak: Q5087342
* Espezieak: Anomochilus
# Anomia

    Artikulu hau gizarte zientzietako kontzeptuari buruzkoa da; hizkuntza arazoa gaitzat duena beste hau da: «Afasia anomiko»
Anomia gizarte batean pertsonek behar dituzten balioak eta arau moralak zabaldu eta transmititzen ez direnean gertatzen den egoera da. Kontzeptua Émile Durkheim frantses soziologoak sortu zuen 1897 urtean, Suicide lanean.
Adiera zabalean, gizakien jardunbidea arautzen eta gizarte-ordena bermatzen duten arau sozialen haustura edo desintegrazioa da. Elikaduraren antropologiara eta soziologiara ekarrita, atal hauetan gertatu dira arau-galtzeak, gizabanakoari zein gizataldeari dagokienez:
* akronia: (a-, gabe; jronos, denbora) elikatzeari ez zaio aitortzen ordutegi jakin bat eta, ondorioz, nork ahal edo nahi duenean afaldu eta gosaltzen du, horretarako loaldiari eta bestelako atsedenaldiri ordurik ebatsi behar bazaio ere;
* atopia: (a-, gabe; topos, lekua) elikatzeko ez da hartzen toki jakin edo finkoa; gizakiak, oinez edo ibilgailuan doala, maiz kalea izango du jantoki;
* desozializazioa: janariak mahaikiderik gabe, bakardadean edo ezezagunen artean gauzatzen ditu gizaki desozializatuak;
* desubikazioa: etxetik (tenplutik) atera da elikatzea den fenomeno horren inguruko liturgia eta, hortaz, profanatu egin da;
* deskontzentrazioa: elikaduraren inguruan bilduak zeuden jakinduria eta ezagutza galdu direnez, elikatzea egintza periferiko huts bilakatu da, dagoeneko ez da jarduera nagusi edo zentraletako bat;
* desestrukturazioa: egun, elikadura ordena ekonomiko eta sozialaren egituraketa edo desegituraketaren funtsezko elementua da; geroaldian, aitzitik, ez dira aintzat hartuko elikatzearen elementu, atal eta osagaiak.
Jatea egintza fisiologiko hutsetik haratago doan fenomeno sozial eta antropologikoa da. Elikatzean ere, gizakiak bizitza sozialean nolabaiteko rolak interpretatzen ditu: berez dagozkionak (konformista, adineko), interesatzen zaizkionak (atsegin patroiarekin, kritiko agintariekin) edo ezinbestekoak dituenak (kartzelan isolaturik afaltzea). Gizakiak, maiz, janaria bakardadean egiten badu ere, liturgia bateko parte batzuk errespetatzen ditu: ordutegia bete, baxera antolatu, eseri, eskuak garbitu, etab.
Elkarrekin jatea (convivium) eta edatea (symposium) harreman sozialetako egintzak dira, osasunean funtsezkoak, eta, halakotzat, sinesmen, iritzi, aurreiritzi, aztura, tradizio, erlijio-arau, printzipio ideologiko eta beste baldintza batzuk bete behar ditu gizakiak ospakizun horietan, jan-edana edukitzeaz gainera

## Erreferentziak

* ↑ Agirre, Edorta. (2022). Amantela ta mantala. Pamiela, 35 or. ISBN 9788491722595..

## Ikus, gainera

* Anomia digital

## Kanpo estekak

* Anomia, Gizapedian.
* Datuak: Q17930
* Multimedia: Anomia / Q17930
# Alberto Suediakoa

Alberto Suediakoa (alemanez: Albrecht, suedieraz: Albrekt af Mecklenburg; Mecklenburg, c. 1338 – Doberango abadia, Bad Doberan, 1412ko apirilaren 1a) Suediako erregea 1364tik 1389ra eta Mecklenburg-Schweringo dukea 1384tik 1412ra izan zen.
Alberto II.a Mecklenburgokoa eta Eugenia Eriksdotterrekin semea eta Magnus IV.a Suediakoaren iloba izan zen.
1363an Magnus IV.aren aurkako aristokrazia suediarreko zenbait kide Mecklenburgera joan ziren Albertori Suediako errege izan zedin eskatzeko. Albertok Suedia inbaditu zuen beste noble alemaniar batzuen laguntzarekin eta errege koroatu zuten Stockholmen 1364ko otsailaren 18an. Zortzi urtez gerra zibila izan zen Suedian Albertoren eta Magnusen aldekoen artean. Beste 19 urtez errege izan zen, baina Suediako Mendebaldearen babesik gabe. Margarita I.a Danimarkakoaren aurka borrokatua, garaitua eta harrapatua izan zen Åleko guduan. Sei urte eman zituen preso eta 1395ean askatu zuten. Mecklenburgera itzuli zen, non duke bezala gobernatu zuen hil arte.
Richardis Schweringoarekin ezkondu zen eta bi seme-alaba izan zituzten. Richardis hil ondoren, Ines Brunswick-Lüneburgekoarekin ezkondu zen. Seme bat izan zuten, Alberto V.a Mecklenburgekoa.

## Kanpo estekak

* Datuak: Q167250
* Multimedia: Albert III, Duke of Mecklenburg / Q167250
# Alberto Ullastres

Alberto Ullastres Calvo (Madril, Espainia, 1914ko urtarrilaren 15a - ibidem, 2001eko azaroaren 15a) politikaria, ekonomista eta legelaria izan zen.

## Bizitza

Zuzenbide eta Ekonomiako ikasketak egin zituen Madrilen. Ikasle garaian, Acción Nacional erakundeko gazteriaren buruzagietako bat izan zen. Espainiako Gerra Zibilean, Asturias, Aragoi eta Levanteko fronteetan borrokatu zen, teniente gisa. Gerra bukatu zenean, Ikerkuntza Zientifikoetako Kontseilu Goreneko Ekonomia Institutuko kide izan zen. Gero, Madrilgo Unibertsitatean, Espainiako Ekonomiaren eta Ekonomia Unibertsalaren Historiako katedra lortu zuen. Espainiako historiari eta ekonomiari buruzko liburu asko idatzi zituen.
1957an, Merkataritzako ministro izendatu zuten, eta berak abiarazi zuen Espainiako Egonkortze Plangintza, autarkia ekonomikotik ekonomia liberalizatzera eta nazioartekotzera pasatzeko lehen urratsa izan zena. 1965etik 1976ra, Espainiako lehen enbaxadore izan zen Europar Merkataritzaren, Energia Atomikoaren Europar Batasunaren, eta Ikatz eta Altzairuaren Europar Batasunaren aurrean. 1986tik 1995era, Banco Bilbao (Banco Bilbao Vizcaya, 1988az gero) banketxeko bezeroaren defendatzaile gisa lan egin zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q516066
# Alberto Schommer Koch

Alberto Schommer Koch (Westfalia, 1897 – Gasteiz, 1981eko maiatzaren 26a) alemaniar argazkilaria izan zen, Alberto Schommer García arabar argazkilariaren aita izandakoa.

## Bizitza

Alberto Schommer Kochek oso gazte utzi zuen Alemania, Lehen Mundu Gerra piztu eta berehala, eta bere osabarenera, Donostian argazkigintza estudioa zuen Willy Kocherenera, joan zen. Handik Zaragozara joan zen, non Dücker alemaniarrarekin batera lan egin zuen.. Elkarrekin sukurtsalak sortu zituzten Madrilen, Bilbon eta Gasteizen. Araban, Rosario García ezkondu eta bertan geratu zen.
1996an bere bilduma, 400.000 negatibo inguru zituena, Arabako Foru Aldundiaren eskuetan amaitu zen.

## Erreferentziak

* ↑ «La cámara de Willy Koch en el frente de Ucrania» Diario Vasco 2010-09-11.
* ↑ «'Nunca he entendido la fotografía como diversión'» El Mundo 2014/07/22.
* Datuak: Q20925451
* Multimedia: Alberto Schommer Koch / Q20925451
# Alberto Tomba

Alberto Tomba (Bolonia, Italia, 1966ko abenduaren 19a) italiar eskiatzailea da. XX. mendearen bukaerako eskiatzailerik onenetako bat, diziplina tekniko alpinoetan espezializatua: slalom eta slalom erraldoian.

## Biografia

1987an lortu zuen nazioarteko lehen titulua: brontzezko domina, munduko txapelketan. Baina hurrengo urtean lortu zituen lehen garaipen handiak: Munduko Kopa irabazi zuen slalom eta slalom erraldoian, eta urrezko domina bana, proba horietan, Calgaryko Jokoetan. 1991n, Gustavo Thoeniren gidaritzapean, Munduko Kopa irabazi zuen slalom erraldoian. 1992an Munduko Kopa irabazi zuen berriro bere bi proba gogokoenetan, eta Albertvilleko Jokoetan zilarrezko domina irabazi zuen slalom proban, eta urrezkoa slalom erraldoian. Olinpiar Jokoen historian bi aldiz txapeldun ateratzen zen lehen eskiatzailea izan zen. 1994ko Munduko Kopan berriro agertu zen jaun eta jabe, bost slalom irabazita. Titulua lortzen zuen hirugarren aldia zen. Urte hartan bertan, Lillehammerko Jokoetan, erori egin zen slalom erraldoiko proban. Slalomean, berriz, lehen jaitsieran, hamabigarren geratu zen, baina bigarren jaitsiera bere bizitzako onena izan zen eta zilarrezko domina lortu zuen. 1995. urtea are hobea gertatu zen, eta hamasei probatik hamaika irabazi zituen. 1996an bere zerrendan falta zen titulu bakarra lortu zuen, Sierra Nevadako munduko txapelketan, Granadan, urrezko bi domina eskuratu ondoren. 1998ko Olinpiar Jokoetan ez zuen dominarik lortu, eta hurrengo denboraldian erretiratu egin zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q1950
* Multimedia: Alberto Tomba / Q1950
# Alberto Sols

Alberto Sols García (Sax, Alacant, 1917ko otsailaren 2a - Denia, 1989ko abuztuaren 10a) espainiar biokimikaria izan zen.
Medikuntzako ikasketak egin zituen (1946). Ikasketak bukatuta, Bartzelonara joan zen, eta klinika-analista gisa eta fisika eta kimikako irakasle gisa lan egin zuen. Gero, diru-laguntza bati esker, Estatu Batuetan izan zen hiru urtez, Saint Louisko Washington Unibertsitatean, Cori senar-emazteekin batera, hexokinasari buruzko ikerketa-lanak egiten (garuneko energiaren metabolismoa baldintzatzen duen entzima bat da hexokinasa). Espainiara itzuli zenean (1954), Fisiologia Institutuan hasi zen lanean, eta bi urte geroago CSICen, karbohidratoen metabolismoaren entzimologia eta metabolismoaren erregulazioa aztertzen. Espainiako Biokimika Elkarteko sortzaileetako bat izan zen, eta erakundeko lehendakari lehenengo bost urteetan (1963-1968). Gero, Biokimikako Batzorde Nazionalaren ardura hartu zuen, 1972. urtera arte. 1969an, Madrilgo Medikuntza Fakultateko Biokimika Sailaren ardura hartu zuen, eta 1976an, biokimikako katedradun izendatu zuten, Madrilgo Unibertsitate Autonomoan. Halaber, Entzimologia eta Molekula Patologia Institutuko zuzendari izan zen CSCIen. Espainiako biokimikaren aitzindaritzat hartzen da. Lanik aipagarrienak: Nuevos sistemas de análisis calorimétrico (Azterketa kalorimetrikorako sistema berriak) eta Regulación metabólica y Acción enzimática (Erregulazio metabolikoa eta entzimen eragina). Bere lanik gehienak aldizkari espezializatuetan argitaratu dira. Sari asko jasotakoa da: 1981eko Ikerkuntzako Asturiasko Printzea Saria eta 1988ko Ramón y Cajal Ikerkuntza Sari Nazionala, besteak beste.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q3754209
* Multimedia: Alberto Sols García / Q3754209
# Alberto Surio

Alberto Surio de Carlos (1963, Donostia) Euskal Herriko kazetari bat da. Bere ibilbide gehiena Diario Vasco egunkarian eman du. 2009ko ekainaren 18an PSE-PSOEek proposatuta eta Eusko Legebiltzarran bozketaren ondoren EITBko zuzendaria aukeratu zen, 2013ko martxoan Maite Iturbek ordezkatu zuen.
# Alberto Unamuntzaga

Alberto Unamuntzaga Osoro (Eibar, 1975eko abenduaren 5a) gipuzkoar politikaria da. Eusko Alkartasunaren kidea, 2011ko hauteskundeetan Espainiako senatari hautatu zuten.
# Alberto Saxoniakoa

Alberto (alemanez: Friedrich August Albert Anton Ferdinand Joseph Karl Maria Baptist Nepomuk Wilhelm Xaver Georg Fidelis; Dresden, 1828ko apirilaren 23a - Sibyllenort, 1902ko ekainaren 19a) Saxoniako erregea izan zen 1873tik hil zen arte.
Joan Saxoniakoa eta Amalia Augusta Bavariakoaren semea izan zen.
Heziketa militarra izan zuen, baina Bonngo Unibertsitatean ere egin zituen ikasketak. Karrera militar arrakastatsua izan zuen eta Schleswigeko Lehen Gerran, Austria-Prusia Gerran eta Frantzia-Prusia Gerran borrokatu zuten saxoiar tropak agindu zituen. 1871n landa-mariskal mailara igo zen.
1873ko urrian tronura igo zen bere aita hil ondoren. Politikan gutxi parte hartu zuen eta armadan aritu zen batez ere. Bere erregealdian, saxoniar monarkia monarkia konstituzional bihurtu zen. 1870eko hamarkadan Dresden hirian Albertstadt aldiria eraikitzen hasi zen.
1853ko ekainaren 18an Karola Vasakoarekin ezkondu zen. Ezkontzak ez zuen seme-alabarik izan. Bere anaia Jurgi izan zen bere ondorengoa Saxoniako errege bezala.
* Datuak: Q168657
* Multimedia: Albert of Saxony / Q168657
# Antoaneta Stefanova

Antoaneta Stefanova (bulgarieraz: Антоанета Стефанова; Sofia, 1979ko apirilaren 19a) bulgariar xake jokalaria da, Nazioarteko Maisu Handia eta Emakumezkoen Munduko Xake Txapelduna 2004tik 2006ra.
2002an Emakumezkoen Europako Xake Txapelketa irabazi zuen. Urte hartan Maisu Handi titulua eskuratu zuen.
Emakumezkoen Munduko Xake Txapeldun titulua eskuratu zuen 2004ko Emakumezkoen Munduko Xake Txapelketako finalean Ekaterina Kovalevskaia errusiarrari 2½ eta ½ irabazita. 2012an berriz iritsi zen Munduko Txapelketako finalera, baina Anna Uxenina ukrainarraren aurka galdu zuen (2½ - 3½).

## Kanpo estekak

* (Ingelesez) FIDE
* (Ingelesez) Chessgames
* Datuak: Q238810
* Multimedia: Antoaneta Stefanova / Q238810
# Antofagasta

Antofagasta Txileko Antofagasta eskualdean kokatua dagoen komuna eta portu-hiria da. Izen bereko Antofagasta eskualdeko hiriburua da eta 2009ko erroldaren arabera 285.255 biztanle ditu. Nitratoaren eta kobrearen hiriburutzat jotzen da.

## Historia

Antzinako Boliviako Atacamak osatzen zuen Antofagasta probintzia (125.306 km$^2$ eta 341.203 biztanle 1982an) Txileren eskuetara igaro zen Txile eta Boliviaren arteko gerraren ondoan (Ozeano Bareko Gerra, 1884).

## Klima

Datu klimatikoak (Antofagasta) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 29.1 | 30.1 | 25.6 | 24.0 | 24.2 | 23.0 | 22.0 | 21.0 | 24.0 | 22.0 | 24.0 | 24.8 | ' |
| Batez besteko tenperatura maximoa (°C) | 23.9 | 24.0 | 22.8 | 21.0 | 19.0 | 17.6 | 16.9 | 17.1 | 17.7 | 18.9 | 20.4 | 22.3 | 20.1 |
| Batez besteko tenperatura (ºC) | 20.0 | 19.9 | 18.7 | 16.8 | 15.2 | 14.0 | 13.4 | 13.7 | 14.3 | 15.5 | 16.9 | 18.7 | 16.4 |
| Batez besteko tenperatura minimoa (°C) | 16.7 | 16.6 | 15.6 | 13.9 | 12.6 | 11.4 | 10.6 | 11.4 | 12.2 | 13.3 | 14.4 | 15.7 | 13.7 |
| Erregistraturiko tenperatura minimoa (°C) | 11.0 | 8.4 | 7.0 | 8.0 | 5.3 | 5.0 | 3.2 | 3.0 | 6.0 | 6.5 | 8.2 | 9.6 | ' |
| Pilatutako prezipitazioa (mm) | 0.0 | 0.0 | 0.0 | 0.0 | 0.0 | 0.1 | 0.3 | 0.6 | 0.5 | 0.1 | 0.1 | 0.0 | 1.7 |
| Eguzki orduak | 326 | 291 | 248 | 129 | 195 | 183 | 186 | 170 | 180 | 170 | 195 | 276 | 2549 |
| Hezetasuna (%) | 73 | 74 | 75 | 75 | 75 | 74 | 76 | 75 | 75 | 74 | 71 | 72 | 74.1 |
| Iturria (1): Meteorología Interactiva, Sistema de Clasificación Bioclimática Mundial (extremes) ||||||||||||||
| Iturria (2): Danish Meteorological Institute (sun and relative humidity) ||||||||||||||

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Cappelen, John; Jensen, Jens. Danish Meteorological Institute.

## Kanpo estekak

* (Gaztelaniaz) Antofagastako udalaren webgunea.
* Datuak: Q3612
* Multimedia: Antofagasta / Q3612
# Antofilita

Antofilita anfibol mineral bat da, arroka metamorfikoetan dagoen burdin eta magnesio silikato bat. Antofilita Cummingtonitaren polimorfo bat da, formula kimiko bera dute baina antofilitak sistema kristalino monoklinikoa du.

## Kanpo estekak

* Datuak: Q413322
* Multimedia: Anthophyllite / Q413322
# Antofagasta probintzia

Antofagasta probintzia (gaztelaniaz: Provincia de Antofagasta) Txileko erdialdeko probintzia bat da. Antofagasta eskualdean kokatuta dago. 2012ko erroldan, 373.120 biztanle zituen.

### Komunak

Antofagasta probintziak 4 komuna ditu.
* Antofagasta (Hiriburua)
* Mejillones
* Taltal
* Sierra Gorda

## Kanpo estekak

* (Gaztelaniaz) Antofagasta gobernuaren webgunea.
* Datuak: Q94552
* Multimedia: Antofagasta Province / Q94552
# Antofagasta eskualdea

Antofagasta eskualdea (gaztelaniaz Región de Antofagasta) Txileko hamabost eskualdeetako bat da. Iparraldean Tarapacá du, hegoaldean Atacama, ekialdean Potosiko departamendua (Bolivia) eta mendebaldean Ozeano Barea.

## Kanpo estekak

* Datuak: Q2118
* Multimedia: Antofagasta Region / Q2118
# Antofagastaita

Antofagastaita mineral bat da.

## Ezaugarriak

Antofagastaita mineralaren formula kimikoa hau da: ${\ce {Na2Ca(SO4)2*1.5H2O}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 3 da.

## Erreferentziak

* 1 2 (Ingelesez) «Antofagastaite: Mineral information, data and localities.» www.mindat.org (Noiz kontsultatua: 12-05-2019).

## Kanpo estekak

* Datuak: Q57815014
* Multimedia: Antofagastaite / Q57815014
# Arapuã

Arapuã Brasilgo udalerri bat da, Paraná estatuan kokatua. 3.527 biztanle ditu 217,371 km²ko eremuan.

## Ikus, gainera

* Paraná

## Kanpo estekak

* Datuak: Q1804297
* Multimedia: Arapuã / Q1804297
# Araraquara

Araraquara Brasilgo udalerri bat da, São Pauloko estatuan kokatua. 242.228 biztanle ditu 1.003,625 km²ko eremuan.

## Ikus, gainera

* São Pauloko estatua

## Kanpo estekak

* Datuak: Q626247
* Multimedia: Araraquara / Q626247
# Araquari

Araquari Brasilgo udalerri bat da, Santa Catarina estatuan kokatua. 45.180 biztanle ditu 383,986 km²ko eremuan.

## Ikus, gainera

* Santa Catarina

## Kanpo estekak

* Datuak: Q607184
* Multimedia: Araquari / Q607184